**Zápisnica zo zasadnutia Atestačnej komisie ÚEF SAV zo dňa 22. 03. 2017**

Prítomní: doc. RNDr. Karol Flachbart, DrSc., RNDr. Marián Jurčišin, CSc., doc. RNDr. František Lofaj, DrSc., Ing. Zuzana Mitróová, PhD., MUDr. Andrej Musatov, DrSc., RNDr. Pavol Stríženec, CSc., doc. RNDr. Ján Svoreň, DrSc., RNDr. Ivan Škorvánek, CSc.

Ospravedlnení: doc. RNDr. Daniel Jancura, PhD., prof. RNDr. Peter Samuely, DrSc.

Hosť: doc. RNDr. Peter Kopčanský, CSc., riaditeľ ústavu.

Zasadnutie AK ÚEF SAV sa riadilo nasledovným programom:

**1)** Pravidelná atestácia  pracovníkov ústavu:

Ing. Baláž Ján, PhD., RNDr. Bobík Pavol, PhD., RNDr. Csach Kornel, CSc., Ing. Diko Pavel, DrSc., RNDr. Juríková Alena, CSc., RNDr. Kaliňák Peter, PhD. - končí Schw. fond., Ing. Koneracká Martina, CSc., RNDr. Kováč Jozef, CSc., Mgr. Mušinský Ján, PhD., RNDr. Sedlák Marián, DrSc., Mgr. Szabó Pavol, CSc., Mgr. Štetiarová Jana, RNDr. Tomašovičová Natália, CSc., Mgr. Volochová Daniela, PhD. - končí Schw. fond, RNDr. Zentková Mária, CSc.

**2)** Prerokovanie návrhov na preradenie do vyšších kvalifikačných stupňov:

RNDr. Baťková Marianna, PhD., RNDr. Kaliňák Peter, PhD., RNDr. Šipošová Katarína, PhD.,

**3)** Prerokovanie návrhov o štipendium z Fondu Štefana Schwarza:

Ing. Huráková Mária, PhD., Ing. Radušovská Monika, PhD.

**4)** Rôzne.

**Úvod**: Zasadnutie AK ÚEF SAV otvoril predseda AK Karol Flachbart. Potom odovzdal slovo riaditeľovi ústavu Petrovi Kopčanskému, ktorý konštatoval, že zlá finančná situácia na mzdovom fonde ústavu pretrváva. Preto je potrebné veľmi uvážlivo pristupovať napr. k návrhom na pokračovanie pracovného pomeru u tých, ktorým končí štipendium z Fondu Š. Schwarza, ako aj k návrhom na preradenie do kategórie SVP a ďalším žiadostiam o Schwarzov fond. Navrhovaní pracovníci by okrem splnenia formálnych kritérií mali mať potenciál, resp. byť zárukou toho, že v budúcnosti bude ústav dosahovať veľmi dobré výsledky a posunú ho na kvalitatívne vyššiu úroveň.

Ad **1)** Na základe dodaných podkladov, hodnotení vedúcich oddelení, ako aj hodnotenia a diskusie členov AK k jednotlivým atestovaným pracovníkom, AK ÚEF SAV konštatovala nasledovné:

* **Ing. J. Baláž, PhD.** - predlžiť zmluvu a ďalšiu atestáciu vykonať o 5 rokov.
* **RNDr. P. Bobík, PhD.** - predlžiť zmluvu a ďalšiu atestáciu vykonať o 5 rokov. AK odporúča Dr. Bobíkovi zvážiť možnosť rozšírenia svojej skúmanej problematiky vzhľadom na problémy s financovaním v súčasnosti riešeného projektu.
* **RNDr. K. Csach, CSc.** - ďalšiu atestáciu vykonať koncom roku 2019. AK odporúča Dr. Csachovi zvýšiť úsilie na príprave kvalitných profilových publikácií, ktoré by výraznejšie odrážali výsledky jeho výskumnej skupiny.
* **Ing. P. Diko, DrSc.** - ďalšiu atestáciu vykonať koncom roku 2019. AK odporúča Ing. Dikovi, ako vedúcemu LMF, urobiť v najbližšom období opatrenia zabezpečujúce kontinuitu činnosti LMF v ďalšom období.
* **RNDr. A. Juríková, CSc.** - ďalšiu atestáciu vykonať o 3 roky. AK považuje za nevyhnutné zintenzívniť úsilie na príprave vlastných publikácií.
* **RNDr. P. Kaliňák, PhD.** - po ukončení štipendia z Fondu Š. Schwarza - AK navrhuje predlžiť pracovnú zmluvu o 3 roky. Vzhľadom na vyššie uvedenú zlú finančnú situáciu na mzdovom fonde ústavu však AK súčasne Dr. Kaliňákovi odporúča hľadať externé zdroje financovania alebo nájsť si post-doc miesto v zahraničí, z ktorého by sa neskôr mohol vrátiť do ústavu.
* **Ing. M. Koneracká, CSc.** - ďalšiu atestáciu vykonať o 3 roky. AK považuje za nevyhnutné zintenzívniť úsilie na príprave vlastných publikácií.
* **RNDr. Jozef Kováč, CSc.** - ďalšiu atestáciu vykonať koncom roku 2021.
* **Mgr. J. Mušinský, PhD.** - predlžiť zmluvu a ďalšiu atestáciu vykonať o 3 roky. AK navrhuje Mgr. Mušinskému výraznejšie zviditeľnenie sa v rámci práce vo veľkej kolaborácii.
* **RNDr. M. Sedlák, DrSc.** - ďalšiu atestáciu vykonať o 5 rokov.
* **Mgr. P. Szabó, CSc.** - ďalšiu atestáciu vykonať o 5 rokov.
* **Mgr. J. Štetiarová** - vzhľadom na výsledky dosiahnuté v poslednom období a v súlade s návrhom vedúceho OKF navrhuje AK preradenie Mgr. Štetiarovej do kategórie netvorivých pracovníkov.
* **RNDr. N. Tomašovičová, CSc.** - ďalšiu atestáciu vykonať o 3 roky. AK považuje za nevyhnutné zintenzívniť úsilie na príprave vlastných publikácií.
* **Mgr. D. Volochová, PhD.** - po ukončení štipendia z Fondu Š. Schwarza - AK navrhuje predlžiť pracovnú zmluvu o 3 roky. Vzhľadom na vyššie uvedenú zlú finančnú situáciu na mzdovom fonde ústavu však AK súčasne Mgr. Volochovej odporúča hľadať externé zdroje financovania alebo nájsť si post-doc miesto v zahraničí, z ktorého by sa neskôr mohla vrátiť do ústavu.
* **RNDr. M. Zentková, CSc.** - ďalšiu atestáciu vykonať o 3 roky. AK považuje za nevyhnutné zintenzívniť úsilie na príprave vlastných publikácií.

Ad **2)** Prerokovanie návrhov na preradenie do vyšších kvalifikačných stupňov:

* **RNDr. M. Baťková, PhD.** - do kvalifikačného stupňa IIa. - samostatný vedecký pracovník.

AK návrh na preradenie odporúča po splnení podmienky, ktorou je prijatie profilovej publikácie v renomovanom fyzikálnom časopise.

* **RNDr. P. Kaliňák, PhD.** - do kvalifikačného stupňa IIa. - samostatný vedecký pracovník. AK návrh na preradenie neschválila. Konštatovala, že aj keď uchádzač kvantitatívne kritéria spĺňa, po kvalitatívnej stránke AK nepovažuje dosiahnuté výsledky za dostatočné na preradenie do vyššieho kvalifikačného stupňa.
* **RNDr. K. Šipošová, PhD.** - do kvalifikačného stupňa IIa. - samostatný vedecký pracovník.

AK návrh na preradenie schválila. AK súčasne odporúča riaditeľovi ústavu zaslať predmetný návrh Komisii SAV pre posudzovanie vedeckej kvalifikácie pracovníkov.

Ad **3)** Prerokovanie návrhov o štipendium z Fondu Štefana Schwarza:

* **Ing. M. Huráková, PhD.** - AK návrh na štipendium z Fondu Štefana Schwarza neschválila. AK nepovažuje doposiaľ dosiahnuté výsledky za dostatočné na to, aby Ing. Huráková mohla uchádzať sa o štipendium.
* **Ing. M. Radušovská, PhD.** - AK návrh na štipendium z Fondu Štefana Schwarza neschválila. AK nepovažuje doposiaľ dosiahnuté výsledky za dostatočné na to, aby Ing. Radušovská mohla uchádzať sa o štipendium.

Ad **4)** Rôzne.

AK navrhuje, aby v "Prehľade činnosti atestovaných pracovníkov" ako aj v dokumente "Kritériá pre priznávanie vedeckých kvalifikačného stupňa IIa" boli v časti publikácie uvedené aj tzv. "quartily" časopisov.

AK súčasne navrhuje, aby súčasné "Kritériá pre priznávanie vedeckých kvalifikačného stupňa IIa" boli v ÚEF SAV posudzované iba ako kritériá nevyhnutné / minimálne. AK odporúča, aby kandidát na preradenie do kategórie SVP predložil aj ďalšie ukazovatele dokumentujúce jeho "samostatnosť", napr. publikáciu / publikácie, ktorej je hlavným autorom a pod. Odporúča tiež, aby tieto kritériá / požiadavky boli prerokované aj vedeckou radou.

doc. RNDr. Karol Flachbart, DrSc. predseda AK ÚEF SAV

Overili:

RNDr. Marián Jurčišin, CSc., Ing. Zuzana Mitróová, PhD.